
REFERAT DE APROBARE A PROIECTULUI DE HOTĂRÂRE
privind aplicarea tarifelor, pentru zona verde, aferente sistemului de parcare a autovehiculelor în Municipiul Timisoara 


1. Descrierea situatiei actuale
           In prezent, reglementarea modului de functionare a sistemului de parcare a autovehiculelor pe raza Municipiului Timisoara se face conform Regulamentului aprobat prin HCL nr. 63/26.02.2013, modificat succesiv prin alte hotarari ulterioare ale Consiliului Local al municipiului Timisoara.
     Fata de aceasta imprejurare este necesara adoptarea unui nou Regulament de funcţionare a sistemului de parcare a autovehiculelor în Municipiul Timisoara tinand cont de marimea,  gradul de dezvoltare si de particularitatile economico-sociale ale municipiului, corelat cu particularitatile intervenite în ultimii ani. 
Până la intrarea în vigoare a noului Regulament de funcţionare a sistemului de parcare a autovehiculelor în Municipiul Timisoara se 	propune aplicarea tarifelor aferente pentru parcarea verde sau zero aflat în vigoare.
    
2. Schimbari preconizate și rezultate așteptate           
Până în prezent activităţile de administrare, întreţinere şi  exploatare a locurilor de parcare şi staţionare din Municipiul Timişoara au fost concesionate către Societatea Drumuri Municipale Timişoara SA.
Având în vedere apariția O.G. nr. 71 din 29 august 2002 privind organizarea şi funcţionarea serviciilor publice de administrare a domeniului public şi privat de interes local, act normativ cu caracter special în domeniul serviciilor publice de administrare a domeniului public și privat de interes local, printre care se regăsește și activitatea sus-menționată, se impune stabilirea modalității de organizare și desfășurare a activității de parcare pe raza municipiului Timișoara, conform acestor prevederi legale.
Prin HCLMT nr. 450/07.12.2021 s-a înfiinţat Serviciul Public de Interes Local pentru Administrarea Parcărilor Publice din Municipiul Timișoara - TIMPARK, ca entitate cu personalitate juridică, care funcționează sub autoritatea Consiliului Local al Municipiului Timișoara, cu sediul  in Timișoara, Splaiul Nicolae Titulescu nr. 10, Județul Timiș.
Regulamentul urmează a fi pus în aplicare de noul serviciu public înfiinţat, respectiv Serviciul Public de Interes Local pentru Administrarea Parcărilor Publice din Municipiul Timișoara – TIMPARK. Până la preluarea în totalitate a atribuţiilor, preluarea care va fi de durată (transferul angajatilor de la Societatea Drumuri Municipale Timişoara SA la nou serviciu public înfiinţat; aplicarea noilor indicatoare de semnalizare si tabliţe adiţionale, etc.). Astfel că, se impune adoparea unor reglementări în ceea ce priveşte aplicarea unor tarife. Ca atare de la data adoptării hotărârii și până în data de 31.03.2022, tarifele aplicate pentru parcarea autovehiculelor în Municipiul Timișoara în zona zero (verde) de aplicare a Regulamentului de functionare a sistemului de parcare a autovehiculelor în Municipiul Timisoara, se mențin  la nivelul stabilit prin H.C.L.M. Timișoara nr. 463/27.11.2020 - privind tarifele aplicate pentru parcare pe raza municipiului Timișoara, respectiv: 3 lei/ora de staționare, inclusiv TVA - prin modalitățile de plată prin vouchere și card bancar; respectiv 0,75 euro/ora de staționare, exclusiv TVA - prin modalitatea de plată SMS.
          
3. Concluzii
        Consider necesar și oportun aprobarea proiectului de hotărâre privind aplicarea tarifelor, pentru zona verde, aferente sistemului de parcare a autovehiculelor în Municipiul Timisoara.

